钦定古今图书集成/明伦汇编/氏族典/第487卷 > 《廖用贤尚友录》 > 谢安
## 钦定古今图书集成/明伦汇编/氏族典/第487卷 > 《廖用贤尚友录》 > 谢安

按《晋书谢安传》：“安字安石，尚从弟也。父裒，太常卿。安
少有重名，寓居会稽，除尚书郎、琅琊王友，并不起。弟
万为西中郎将，既黜废，安始有仕进志。桓温请为司
马，寻除吴兴太守。顷之，征拜侍中，寻为尚书仆射。苻
坚率众次淮、肥，京师震恐，安指授将帅，各当其任，遂
破贼。以总统功，进拜太保。薨，谥曰文靖。二子：瑶、琰。瑶”
袭爵，官至琅琊王友，早卒。